Xerez Club Deportivo

O **Xerez Club Deportivo** é un club de fútbol español, con sede na cidade de Xerez da Fronteira (Cádiz, Andalucía). Foi refundado o 24 de setembro de 1947.

Durante a tempada 2008-09, na que contou co apoio de 9.656 abonados, militou na Segunda División de España e logrou o ascenso á Primeira División por primeira vez na súa historia, ao que se sumou o título de campión da categoría de prata. Actualmente conta con 16.216 abonados. Nesa tempada quedou 20º e volveu descender á Segunda División.

## Denominación 
Cando o Reino de Castela tomou Xerez o 9 de outubro de 1264 aos musulmáns no período coñecido como a Reconquista, a cidade pasa a denominarse *Xerez*, representando o fonema /x/ (iota) co pictograma X, como era regra na época. Outros casos similares son México e Texas. Á que se lle engadiría ao pouco tempo *de la Frontera*, ao atoparse na Fronteira co Reino de Granada, e ser escenario habitual de escaramuzas e enfrontamentos entre ambos reinos. Máis de dous séculos máis tarde, trala conquista de Granada en 1492, Xerez perde a súa condición de cidade fronteiriza definitivamente, pero non perde tal denominación.

O primeiro club de fútbol existente na cidade (de 1907 ao 1911, segundo fontes), o Xerez Fútbol Club, recupera o pictograma clásico "X" en lugar de utilizar a "J" moderna. Con todo, a pronunciación é a mesma. O Jerez Club Deportivo, descendente directo do anterior decide renderlle homenaxe a instancia do expresidente Pablo Porro Guerrero, a través de dúas medidas. A primeira delas foi o cambio de camiseta á usada polo primeiro club, pasando de camiseta de raias branca e azuis verticais a unha lisa azul. Este equipamento é o actual, diferenciándose unicamente da do Xerez Fútbol Club en que este utilizaba medias negras. A segunda medida tomada foi a recuperación do pictograma "X", pasando a ser Xerez Club Deportivo. O 29 de setembro de 1992 o club transfórmase nunha Sociedade Anónima Deportiva, pasando á denominación definitiva actual: *Xerez Club Deportivo Sociedad Anónima Deportiva*.

## Uniforme 
250px|miniatura|Pretemporada 2009/10.
* **Uniforme titular**: Camiseta azul, pantalón branco e medias azuis.
* **Uniforme alternativo**: Camiseta branca, pantalón azul e medias brancas.
* **Terceiro uniforme**: Camiseta laranxa, pantalón laranxa e medias laranxas.

## Estadio 
O Xerez xoga os seus partidos no **Estadio Municipal de Chapín**, cunha capacidade para 20.523 espectadores e cunhas dimensións de 105 x 68 metros. Foi inaugurado en 1988, coa intención de substituír o antigo *Estadio Domecq* que foi derribado. En 2002 foi reformazado completamente para albergar os Xogos Ecuestres Mundiais do mesmo ano.

## Datos do club 
* **Tempadas en 1ª**: 1
* **Tempadas en 2ª**: 24
* **Tempadas en 2ª B**: 17
* **Tempadas en 3ª**: 21
* **Tempadas en Rexional Preferente**: 2
* **Posto na Clasificación histórica de Primeira División**: 56º
* **Mellor posto na liga**: 20º (1ª División, 2009-10) 
* **Mellor resultado en 1ª**: 3-0 fronte ó Real Valladolid (2009-10)
* **Mellor resultado en 2ª**: 12-0 fronte ó Atlético Sanluqueño, 1958-59)
* **Maior goleada encaixada en 1ª**: 5-0 fronte ó Real Madrid, 2009-10)
* **Maior goleada encaixada en 2ª**: 7-0 fronte ó Real Jaén, 1951/52)
* **Máximo goleador**: Agar, 90 goles (1947-48 a 1953-54)
* **Máis partidos disputados**: Vicente Moreno, 358 partidos

### Partidos históricos en Primeira División 
## Palmarés 
### Torneos nacionais 
* **Segunda División de España (1):** 2008–09
* **Segunda División B de España (2):** 1981–82, 1985–86
* Subcampión da Segunda División B (2): 1992–93, 1996–97
* **Terceira División de España (5):** 1952–53, 1959–60, 1964–65, 1966–67, 1970–71
* Subcampión da Terceira División de España (5): 1958–59, 1960–61, 1961–62, 1963–64, 1969–70
* **Rexional Preferente (2):** 1947–48, 1948–49

## Filial 
O **Xerez Club Deportivo B**, fundado en 1957, milita actualmente en Primeira División Andaluza. O equipo filial disputa os seus partidos no *Estadio de la Juventud*, e é onde se forman as novas promesas do Xerez CD.

## Notas 
## Véxase tamén 
### Ligazóns externas 
* Páxina oficial do club